Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 574

c) A zene mint kifejezőeszköz 2 óra Hogyan születik a dal? Beszélgetés osztályszinten. Mit jelentenek az életünkben a dalok? Ki az, aki már írt verset vagy dalt? Mi ösztönözte erre, kikkel osztotta meg? Osztályszintű munka. Kérdések összegyűjtése azzal kapcsolatban, hogy milyen módon születik meg a dal egy alkotóban. Vendéglátás osztályszinten. Találkozás egy olyan meghívott vendéggel, aki hivatásosként vagy műkedvelőként szokott dalokat írni. Beszélgetés a vendéggel az előzőleg megfogalmazott kérdések segítségével. Hogyan mondom el zenével? A mi dalaink. Osztályszintű munka. A táblára felírt egy-két soros ritmikus versrészlet felolvasása tanári instrukciók alapján, különböző érzelmi állapotokat kifejező módon (haragosan, vidáman, talányosan, döbbenten, ingerülten stb.) Osztályszintű munka. Rövid, szöveg nélküli dallamimprovizációk alkotása tanári instrukciók alapján, különböző érzelmeket kifejezve. Egyéni kísérletezés. Egy szabadon választott lelki állapotot tükröző rövid hangszeres szóló tervezése valamilyen számítógépes zenei szerkesztő programmal. Az elkészült etűdök (dallamok és/vagy ritmusok) bemutatása egymásnak. Annak kitalálása, hogy ki mit szeretett volna kifejezni a zenével. Beszélgetés osztályszinten. Kinek mi a kedvenc zeneszáma és miért? Ha az osztály összeállítana egy közös CD-t, amelyre mindenki csak egy számot javasolhatna, akkor ki mit ajánlana a gyűjteménybe? Választható önkéntes munka. Az osztály közös gyűjteményébe ajánlott dalok összegyűjtése, szükség szerinti megszerkesztése és CD-re írása mindazoknak, akik kérik.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes